Боян Бойчев
Избор

chitanka.info

Наркоман съм.

И ти си моят наркотик.

Убийствен.

Убийствено красив.

И нужен.

Аз все се лутам в пътища

Към теб.

Безкрайни розови полета.

Във вените се вливаш

Като смърт.

Сладка смърт. Красива.

Търся те в безпаметство,

Където

Аз и ти отдавна

Сме едно.

Болен съм по теб.

Потребността неизлечима.

Няма лек.

Умирам.

Отдавна съм във стадия

На нелечимите.

Нищо. Искам да си наркотик.

Да си отрова.

Да ме опияниш за миг

Отново и отново.

Да съм твой завинаги.

Аз без теб не мога.

Без гласа ти,

Без твоето присъствие,

Без теб самата.

Наркотичната ми кръв

Захранва с теб

Сърцето ми

И сетивата.

Ти ме убиваш.

Но пред смъртта мъчителна

От твоето отсъствие

Аз предпочитам упоителните

Безкрайни розови полета

С теб.

юли 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.